ΔΕΛΤΙΟ ΤΥΠΟΥ 31.10.2026
Συνάντηση της ΠΕΚΑΓΕΠΕ με τον Βουλευτή Λάρισας Γ.Λαμπρούλη

Στα πλαίσια των επαφών της ΠΕΚΑΓΕΠΕ με πολιτικά κόμματα, ώστε να γνωστοποιηθούν όλα τα σοβαρά θέματα του κλάδου μας, η αντιπρόεδρος της ΠΕΚΑΓΕΠΕ κα Εύη Κουτσιάφτη με  μέλη της Τοπικής Επιτροπής Λάρισας, την Ελένη Καρακίτσου, τον Παναγιώτη Πλακούτση, την Μαρία Μαλέτσικα και την Μαρία Μπίνα, συναντήθηκαν στις 30/10/2026 με τον κ. Γιώργο Λαμπρούλη, βουλευτή Λάρισας του Κ.Κ.Ε., και συζήτησαν φλέγοντα θέματα του κλάδου.
Τέθηκαν άμεσα θέματα και συζητήθηκαν διεξοδικά, όπως οι μόλις 10 μόνιμοι διορισμοί που πραγματοποιήθηκαν πανελλαδικά τη φετινή χρονιά, τα κενά που παραμένουν ακόμα στα σχολεία, τα οποία πρέπει να καλυφθούν οπωσδήποτε ενόψει γ' φάσης, η σύσταση νέων οργανικών στην Πρωτοβάθμια Εκπαίδευση, η κατάργηση των εγκυκλίων, με τις οποίες χάνονται πολλά τμήματα και καταργείται ουσιαστικά η ελεύθερη επιλογή γλώσσας, η επιστημονικά τεκμηριωμένη πρόταση για την εισαγωγή της β' ξένης γλώσσας από την Δ' Δημοτικού, και τέλος η δυνατότητα συμμετοχής της Γ' Γυμνασίου διαδικτυακά και δωρεάν στο ΚΠΓ, αρκεί να υπάρχουν καθηγητές/ καθηγήτριες στα σχολεία. Επίσης έγινε αναφορά στις ΣΑΕΚ και ότι εδώ και χρόνια δεν προσλαμβάνονται καθηγητές γερμανικών. 
Ο κ. Λαμπρούλης μας άκουσε προσεκτικά και συμφώνησε με τις προτάσεις μας. Τον ευχαριστούμε πολύ για την εποικοδομητική συζήτηση και τη συνεργασία.
Το επόμενο διάστημα θα εντείνουμε τις προσπάθειες μας να συναντήσουμε εκπροσώπους Κοινοβουλευτικών Ομάδων και βουλευτές, ώστε να γίνουν ευρύτερα γνωστά τα θέματά μας, να ακουστεί η φωνή μας και να πιέσουμε για λύσεις.


